**Sgript animeiddio ar gyfer ailagor canolfannau ailgylchu**

|  |  |
| --- | --- |
| Sleid un:  | Bydd canolfannau ailgylchu ar agor ar gyfer defnydd hanfodol yn unig nes y bydd hysbysiad pellach. Dylech ond ymweld â'ch canolfan ailgylchu os na allwch storio eich gwastraff ac ailgylchu gartref yn ddiogel. Dyma'r hyn sydd angen i chi wybod cyn ymweld…  |
| Sleid dau:  | Meddyliwch yn ofalus a oes wir angen i chi ymweld â'r ganolfan ailgylchu tra bod cyfyngiadau symud yn eu lle. Mae unrhyw deithio diangen yn cynyddu'r posibilrwydd o ddod i gysylltiad â'r coronafeirws – nid ar eich cyfer chi'n unig, ond ar gyfer staff a defnyddwyr eraill. Rhaid i chi beidio â mynd i safle os oes gennych chi neu rywun sy’n byw gyda chi symtomau Covid-19 fel peswch newydd a pharhaus, y dwymyn neu ddiffyg/newid yn eich synnwyr arferol o arogli. |
| Sleid tri:  | Os na ellir ei ailgylchu wrth ymyl y ffordd, ystyriwch storio gwastraff gartref nes y bydd y cyfyngiadau symud wedi'u codi. Mae gwasanaeth casglu gwastraff swmpus y cyngor hefyd ar gael.  |
| Sleid pedwar:  | Mae'n RHAID didoli pob eitem a deunydd cyn dod i ganolfan ailgylchu – diolch am ein helpu i ailgylchu. Er mwyn osgoi ciwiau ac amseroedd aros, bydd system odrif/eilrif plât y car ar waith sy’n golygu mai dim ond ar ddiwrnodau penodol y gallwch chi ymweld.Ar wefan y cyngor, ceir amserlen gyda mwy o fanylion ynghylch pryd a sut y gellir defnyddio safleoedd.  |
| Sleid pump:  | Ar y safleoedd, caniateir mynediad i geir yn unig. Ni chaiff faniau, trelars a cherbydau 4x4 cab criw fynediad nes y bydd hysbysiad pellach. Nid yw'r system drwydded yn gweithredu ar hyn o bryd.  |
| Sleid chwech:  | Dim ond ychydig o geir a gaiff fynediad ar y tro, felly rhaid disgwyl y bydd oedi.Bydd angen i chi giwio, felly arhoswch yn ddigyffro yn eich car - peidiwch â dod allan cyn eich tro chi. Os bydd gormod o geir yn ciwio ar yr un pryd, efallai y gofynnir i chi ddychwelyd pan fydd yn dawelach. |
| Sleid saith:  | Dim ond un unigolyn a fydd yn cael gadael y car er mwyn cael gwared ar y gwastraff. Ni fydd staff yn gallu helpu i ddadlwytho neu symud eitemau o'ch car. Dylech ond ddod â gwastraff y gall un unigolyn ei gario yn ddiogel.  |
| Sleid wyth:  | Cadwch bellter cymdeithasol bob amser. Os na wnewch chi hynny, gofynnir i chi adael y safle, ac efallai y bydd yn rhaid cau'r safle. Dangoswch barch at staff – gofynnir i unrhyw un sy'n ymddwyn yn ddifrïol neu sy'n methu â dilyn y rheolau hyn adael ar unwaith.  |
| Sleid naw:  | Gyda’n gilydd, gallwn helpu i gynnal gwasanaeth gwastraff ac ailgylchu cadarn i bawb yn ystod yr argyfwng Covid-19.Er mwyn darganfod mwy, ewch i'r tudalennau ailgylchu yn [www.bridgend.gov.uk](http://www.bridgend.gov.uk) Diolch am ailgylchu! |